ΚΑΝΟΝΙΣΜΟΣ (ΕΚ) αριθ. 1507/95 ΤΗΣ ΕΠΙΤΡΟΠΗΣ της 29ης Ιουνίου 1995 που αφορά για το βόειο κρέας, παρέκκλιση από τον κανονισμό (ΕΟΚ) αριθ. 3665/87 για κοινές λεπτομέρειες εφαρμογής του καθεστώτος των επιστροφών κατά την εξαγωγή για τα γεωργικά προϊόντα και από τον κανονισμό (ΕΟΚ) αριθ. 3719/88 περί κοινών λεπτομερειών εφαρμογής του καθεστώτος των πιστοποιητικών εισαγωγής, εξαγωγής και προκαθορισμού για τα γεωργικά προϊόντα

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 3290/94 του Συμβουλίου της 22ας Δεκεμβρίου 1994 σχετικά με τις προσαρμογές και τα μεταβατικά μέτρα στον τομέα της γεωργίας που είναι αναγκαία για την εφαρμογή των συμφωνιών που έχουν συναφθεί στο πλαίσιο των πολυμερών εμπορικών διαπραγματεύσεων του Γύρου της Ουρουγουάης (1), και ιδίως το άρθρο 3,

τον κανονισμό (ΕΟΚ) αριθ. 805/68 του Συμβουλίου της 27ης Ιουνίου 1968 περί κοινής οργανώσεως της αγοράς στον τομέα του βοείου κρέατος (2), όπως τροποποιήθηκε τελευταία από τον κανονισμό (ΕΚ) αριθ. 424/95 (3), και ιδίως το άρθρο 15,

Εκτιμώντας:

ότι, για να διασφαλισθεί η διάκριση μεταξύ των ποσοτήτων που εξάγονται πριν και εκείνων που εξάγονται μετά την ημερομηνία ενάρξεως ισχύος της γεωργικής συμφωνίας του γύρου της Ουρουγουάης, ο κανονισμός (ΕΚ) αριθ. 1521/94 της Επιτροπής (4) προβλέπει ότι η διάρκεια ισχύος των πιστοποιητικών που εκδίδονται υπό το ισχύον σήμερα καθεστώς περιορίζεται έως τις 30 Ιουνίου 1995 και ότι, για τα προϊόντα που στις 30 Ιουνίου ισχύει ένα εκ των καθεστώτων που αναφέρονται στα άρθρα 4 ή 5 του κανονισμού (ΕΟΚ) αριθ. 565/80 του Συμβουλίου (5), όπως τροποποιήθηκε τελευταία από τον κανονισμό (ΕΟΚ) αριθ. 2026/83 (6), πρέπει κατά την ημερομηνία αυτή να υποβληθεί διασάφηση εξαγωγής 7 ότι ο κανονισμός (ΕΟΚ) αριθ. 1964/82 της Επιτροπής της 20ής Ιουλίου 1982 περί θεσπίσεως των όρων χορηγήσεως ειδικών επιστροφών κατά την εξαγωγή για ορισμένα αποστεωμένα βόεια κρέατα (7), όπως τροποποιήθηκε από τον κανονισμό (ΕΟΚ) αριθ. 3169/87 (8), προβλέπει, ιδίως στο άρθρο 6, ότι πρέπει να εξαχθεί η συνολική ποσότητα του κρέατος που προέρχεται από την αποστέωση 7 ότι ένας μεγάλος αριθμός επιχειρηματιών αντιμετωπίζει δυσκολίες διαθέσεως ορισμένων αποστεωμένων τεμαχίων που προέρχονται από την αποστέωση αυτή και δεν είναι συνεπώς σε θέση, παρά τις καταβαλλόμενες προσπάθειες, να τηρήσουν την προθεσμία των 60 ημερών κατά την διάρκεια της οποίας τα προϊόντα αυτά πρέπει να εγκαταλείψουν το τελωνειακό έδαφος της Κοινότητας από την ημερομηνία αποδοχής της διασαφήσεως εξαγωγής, προθεσμία η οποία καθορίζεται στο άρθρο 4 και στο άρθρο 32 παράγραφος 1 του κανονισμού (ΕΟΚ) αριθ. 3665/87 της Επιτροπής (9), όπως τροποποιήθηκε τελευταία από τον κανονισμό (ΕΚ) αριθ. 331/95 (10), και στο άρθρο 30 παράγραφος 1 στοιχείο β) σημείο i) του κανονισμού (ΕΟΚ) αριθ. 3719/88 της Επιτροπής (11), όπως τροποποιήθηκε τελευταία από τον κανονισμό (ΕΚ) αριθ. 1199/95 (12), και πρέπει, συνεπώς, λόγω αυτών των εξαιρετικών περιστάσεων για τα προϊόντα αυτά να υπάρξει παρέκκλιση από την προθεσμία αυτή αυξάνοντάς την σε 80 ημέρες περιορίζοντας όμως την παρέκκλιση αυτή στα πιστοποιητικά που εκδίδονται πριν από την 1η Μαΐου 1995 7 ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Βοείου Κρέατος,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Κατά παρέκκλιση από το άρθρο 4 και το άρθρο 32 παράγραφος 1 του κανονισμού (ΕΟΚ) αριθ. 3665/87 και το άρθρο 30 παράγραφος 1 στοιχείο β) σημείο i) του κανονισμού (ΕΟΚ) αριθ. 3719/88, η προθεσμία των 60 ημερών αυξάνεται σε 90 ημέρες για τα αποστεωμένα κρέατα του κωδικού 0201 30 00 100 της ονοματολογίας των γεωργικών πρϊόντων για τις επιστροφές κατά την εξαγωγή και για τα οποία πιστοποιητικό εξαγωγής ή προκαθορισμού το οποίο έχει εκδοθεί πριν από την 1η Μαΐου 1995, έχει υποβληθεί για να υποστηρίξει τη διασάφηση εξαγωγής ή τη διασάφηση πληρωμής που αναφέρεται στο άρθρο 25 παράγραφος 1 του κανονισμού (ΕΟΚ) αριθ. 3665/87.

Άρθρο 2

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 29 Ιουνίου 1995.

Για την Επιτροπή Franz FISCHLER Μέλος της Επιτροπής